**100 LEGENDÁS ÉVET ÜNNEPEL AZ MG GOODWOODBAN**

* A fesztivált Richmond hercege nyitotta meg nagyapja MG C-Type-jával
* Az MG Cyber GTS Concept drámai világpremierje
* Bemutatkozott az EXE181 EV szárazföldi sebességrekord koncepciója
* A Central Feature ünnepli a figyelemre méltó MG autók 100 évét
* Új MG HS SUV világpremierje

**Goodwood/London, 2024. július 11. – Az MG stílusosan ünnepelte 100 éves fennállását a Goodwood Festival of Speed-en, ahol a múlt és a jövő együttesen egy emlékezetes, megható bemutatót alkotott. Richmond hercege nyitotta meg a Sebességfesztivált, amely a régi és új MG-k egyedülálló felvonulásával kezdődött a Goodwood House mellett, majd fel a híres emelkedőn folytatódott.**

Őméltósága Richmond hercege, nagyapja egyik ikonikus, MG C-Type versenyautóját vezette a felvonulás élén, amely 1931-ben a Brooklands Double 12 versenyen indult. A C-Type-hoz csatlakozott az MG legszebb pillanatait a közúton és a versenypályán egyaránt képviselő autók egyedülálló gyülekezete. Az új MG Cyberster kabrió az MGA Le Mans, az MGC GTS Sebring és az MG 6R4 mellett sorakozott fel.

Az MG a lendületes jövőképét egy világszínvonalú debütálással vetítette előre a Festival of Speed-en: az **MG Cyber GTS Concept**ről Joseph Kaban, az MG globális tervezőközpontjának alelnöke rántotta le a leplet, Richmond hercegének jelenlétében.

Az **MG Cyber GTS Concept** az MGC GTS Sebring előtt tiszteleg, amely 1968-ban a prototípusok kategóriájában a valaha elért legmagasabb gyári MG-eredményét produkálta a híres 12 órás versenyen. Ez a modell és az általa elért eredmény az MG márkaidentitásának kulcsfontosságú részévé vált és ennek köszönhető, hogy az MG lett a brit sportautó márkák kvintesszenciája. Mindössze hat példány készült belőle, és a legendás Paddy Hopkirk és Andrew Hedges által vezetett "Mable" becenévre hallgató autó a 10. helyen végzett az összesített rangsorban. A sebringi versenyen a kategóriájában harmadik helyen végzett, az MG-t megelőző két autó egzotikus versenyprototípus volt, amelyek nem kapcsolódtak semmilyen közúti sportautóhoz.

Az **MG 100 éves évfordulójának** megünneplésére az MG tervezői egy különleges koncepcióautót alkottak, amely egyszerre ragadja meg az MGC GTS Sebring szellemét, miközben egy hátsókerék-hajtású autót kínál, a mai MG fejlett, nagy teljesítményű EV hajtásláncaival. A Cyber GTS Concept feltárja az MG további lehetőségeit, és az EV-korszakban új jövőt teremt egy GTS modell számára, valamint a Cyberster nyomdokaiba lép, amely a világ első sorozatgyártásba került, nyitott tetejű, kétüléses EV modellje.

Az MG standján látható a lenyűgöző **EXE181** is, amely a Carl Gotham által vezetett londoni MG tervezőcsapat egyedülálló autóművészeti alkotása.

Az **EXE181**-et az eredeti MG EX181 ihlette, amely 1957-ben és 1959-ben számos kismotoros rekordot döntött meg, valamint 1957-ben a szárazföldi sebességrekord is a modellhez fűződik, amikor Sir Stirling Moss és Phil Hill brit pilóták diadalmaskodtak az ikonikus Bonneville Salt Flats-en. Az MG 395,31 km/h-s sebességgel biztosította az F-osztályú világrekordot.

A "Roaring Raindrop" néven ismert sikeresEX181 kísérlet az MG sorozatgyártású motorjának teljes képességeit mutatta meg. Ez a motor egy 1,5 literes MGA Twin Cam volt, Shorrock kompresszorral és két SU karburátorral, amely elképesztő 290 lóerős teljesítményre volt képes 7300 fordulat/percnél.

Az eredeti EX181 sokat megtestesített az MG kalandor szelleméből. A brit sportautó-gyártó a világ másik felére utazott, és a világ legjobbjaival szállt harcba, hogy egy kis lökettérfogatú sorozatgyártású motor segítségével új magasságokba jusson.

Az **EXE181** a "Roaring Raindrop"-ból merít ihletet, majd merészen újragondolja, hogyan nézne ki ma egy elektromos MG szárazföldi sebességrekordja. Hű marad híres elődjének számos kulcsfontosságú jellemzőjéhez, beleértve a rendkívül figyelemfelkeltő középső gerincet, a rendkívül kompakt, együléses kabin, a zárt vonalakat és a nyitott tetőt.

A Bonneville két domináns színének használata, a sómezőkre jellemző fehér és a hatalmas, nyitott égboltra jellemző kék, további tisztelgés a Moss-Hill autó előtt.

Az **EXE181** kulcseleme a céltudatos és hiteles tervezés. Ezt az **EXE181** aerodinamikája bizonyítja leginkább, melynek légellenállási együtthatója 0,181, valamint egy modern, összekapcsolt felhasználói felület az utastérben.

Jozef Kaban úgy jellemezte a projektet, mint egyedülálló lehetőséget arra, hogy tisztelettel adózzunk az MG úttörő szellemének, miközben felfedezzük a jövőben rejlő lehetőségeket, hogy egy drámai megjelenésű, a márka jellegzetes nyolcszögletű logóját viselő autóval írjuk felül a szárazföldi EV sebességi csúcsot.

Az MG ünneplésére a Goodwood House előtt is sor került, ahol Gerry Judah szobrászművész gyönyörű, Festival of Speed Central Feature nevű alkotása, a Cyberstert mutatja be egyik leghíresebb és legkedveltebb elődje, az MGB mellett. Hagyományos goodwoodi stílusban szenzációs tűzijátékkal ünnepelték leleplezés pillanatát.

Az új MG HS világpremierjére szintén Goodwoodban került sor. A vadonatúj **MG HS** benzines és plug-in hibrid (PHEV) modellek hangsúlyozzák az MG elkötelezettségét a kivételes ár-érték arány mellett. Mindemellett új funkciók széles skáláját nyújtja, nagyobb utastér és továbbfejlesztett stílus jellemzi. Az új HS-t úgy tervezték, hogy a közkedvelt városi terepjáró még vonzóbbá váljon a vásárlók számára.

**Az MG autómárkáról**

Az MG (Morris Garages) Nagy-Britannia egyik első autómárkája, amelyet 1924-ben William Morris alapított, egy évszázados múltra tekint vissza. Márkaidentitása mélyen gyökerezik első modelljében, az MG 14/28 Super Sports autóban, az ikonikus Cecil Kimber által készített remekműben. Az innovációtól áthatva és a jövő iránti elkötelezettségtől hajtva a márka a hangsúlyt a fenntartható és mindenki számára elérhető mobilitás megteremtésére helyezte át.

Jelenlegi értékeiket tükrözi az MG4 Electric, a díjnyertes hatchback, amely hangsúlyozza elhivatottságát az előremutató, technológiailag fejlett és izgalmas elektromos járművek gyártása iránt.

Az MG Motor elkötelezettsége egyszerű, mégis mélyreható: a mobilitás demokratizálása. A benzines, elektromos és hibrid járműveket felvonultató változatos modellkínálatuk sokoldalú hatchback-et, funkcionális kombikat és tágas SUV-kat foglal magában, amelyek mindegyike tele van csúcstechnológiával. Minden MG jármű a világszínvonalú tervezésről tanúskodik, melyet a nagyvonalú, 7 év/150 000 kilométeres futásteljesítményig terjedő gyártói garancia is megerősít. Ez hazánkban a 7 év háromszoros gondoskodás szolgáltatáscsomag része, mely a gyári garancia mellett 7 év országúti segélyszolgálatot és az autó 7 fő rendszerének ingyenes állapotfelmérését tartalmazza.